Bubble Puzzle

Du kan starte Bubble Puzzle 97 enten med eller uden "profil". Vælger du knappen "Start with profile", kan du næste gang fortsætte dit spil, hvor du slap. Bubble Puzzle 97 handler om at fjerne alle kuglerne på skærmen. Det gøres ved at skyde kugler af sted mod dem, der allerede findes på skærmen. Lykkes det for dig at få tre kugler i samme farve samlet, vil de forsvinde. Når alle kugler på en bane er forsvundet, rykker du videre til næste niveau.
Brug musen til at styre din kanon og venstre museknap til at skyde.

En god idé er at forsøge at skyde de kugler, der ligger længst væk. Samler du tre kugler i toppen, vil også de kugler af andre farver, der hænger under dem, falde ned og forsvinde. Hold også øje med banderne, sådan kan du sende kuglerne længere op på skærmen.

For at afslutte Bubble Puzzle 97 bruger du Esc-tasten.

Bubble Puzzle kører under Windows 95 eller nyere.

Systemkrav
Pentium 90 CPU
16 MB ram
3 MB harddisk plads

Afinstallation
Vælg "KontrolPanel", "Tilføj/Fjern programmer", find "Bubble Puzzle '97" i listen, og tryk på knappen "Tilføj/Fjern". Det vil fjerne Bubble Puzzle fra din computer.